open-index/open-wikipedia-markdown huggingface dataset:
עונת 1953/1954 בליגה א'

**עונת 1953/1954 ב[[ליגת העל בכדורגל|ליגה א']]** הייתה העונה השלישית של ליגה א' כליגת הכדורגל הבכירה בישראל מאז קום המדינה, והיא הוקדמה על חשבון עונת 1952/1953 מאחר שעונת 1951/1952 נסתיימה באיחור של כחמישה חודשים.

הליגה כללה 12 קבוצות - 10 קבוצות ששיחקו בליגה בעונת 1951/1952, וכן הפועל כפר סבא והפועל בלפוריה שעלו ליגה בתום עונת 1951/1952 בליגה ב'. העונה החלה ב-21 בפברואר 1953 והסתיימה ב-13 במרץ 1954. על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדירוג בטבלה על פי יחס שערים.

העונה הסתיימה בניצחון של מכבי תל אביב, שזכתה באליפות בפעם השלישית ברציפות. המבקיע המצטיין של העונה היה אליעזר שפיגל ממכבי פתח תקווה שכבש 16 שערים. מכיוון שהוחלט להרחיב את הליגה ל-14 קבוצות, אף קבוצה לא ירדה לליגת משנה.

## טבלת הליגה

קטגוריה:עונות בליגה העליונה בכדורגל בישראל
קטגוריה:תחרויות כדורגל ב-1953
קטגוריה:תחרויות כדורגל ב-1954
קטגוריה:1953 בישראל: ספורט
קטגוריה:1954 בישראל: כדורגל
יום זמנהוף

**יום זמנהוף** (באספרנטו: **Zamenhofa Tago**) הוא המועד הידוע ביותר בקרב קהילת דוברי האספרנטו בעולם, וחוגגים אותו ב-15 בדצמבר, יום הולדתו של אליעזר לודוויג זמנהוף (1859-1917), יוצר שפת האספרנטו.

יום הולדתו ה-19 של זמנהוף, בשנת 1878, נחשב ליום הולדתה של השפה, משום שבמסיבת יום ההולדת הציג זמנהוף לראשונה בפני חבריו את הגרסה הראשונה של שפת אספרנטו - ספרו Lingwe uniwersala, גרסה שהתפתחה עד 1887, עת ראה אור ספרו של זמנהוף Unua Libro ("הספר הראשון"), המציג את הגרסה הידועה כיום כשפת האספרנטו. כיום, דוברי אספרנטו רבים בעולם נפגשים ביום זה ומדברים בשפה, ויש הנוהגים לקנות ספר באספרנטו בתאריך זה. מנהג מפורסם הוא לערוך כנסים לציון האירוע.

חלק מדוברי האספרנטו הציעו כי תאריך זה יהיה "יום ספרות האספרנטו" במקום "יום זמנהוף", כדי לא להגזים בחגיגת הצלחתו של איש אחד. מוציאים לאור של ספרים באספרנטו בדרך כלל מוציאים ספר ביום זה, ומתנהלות מכירות של ספרים שנכתבו בשפה זו במרכזי אספרנטו ברחבי העולם.

בשנת 2009 צוין מלאת 150 שנה ליום הולדתו של זמנהוף. בתאריך זה נפתח מועדון אספרנטו חדש בביאליסטוק וגם נערך סימפוזיון גדול בניו יורק שהשתתפו בו דוברי אספרנטו רבים וגם בלשנים. חברת גוגל הוציאה לוגו מיוחד לכבוד האירוע (שרבוט גוגל) שבו הופיע דגל האספרנטו, ובעקבות זאת כשני מיליון אנשים ביקרו בערך על שפת האספרנטו בוויקיפדיה.

## קישורים חיצוניים

* ב-15 בדצמבר מציינים ברחבי העולם את השפה הבינ"ל אספרנטו שהמציא אליזער לודוויג זמנהוף, באתר "זו הדרך"
* הרופא שניסה לאחד את העולם, באתר מכון דוידסון

*
זמנהוף
דרור הירדן

**דְּרוֹר הַיַּרְדֵּן** (שם מדעי: *Passer moabiticus*) הוא מין של דרור, שתת-המין הדומיננטי שלו מצוי במזרח התיכון, ותת-המין השני שלו מצוי במערב אפגניסטן ומזרח איראן. תת-המין השני, *P. m. yatii*, נחשב לעיתים כמין נפרד. זהו מין קטן יחסית, אורכו נע בין 12 ל-13 ס"מ.

אצל הזכר הכיפה, הלחיים והעורף אפורים, והסינר שחור. גבת העין לבנה, וצדי הצוואר צהובים. הגב חום-אדמדם ועליו פסים שחורים, הבטן אפורה-לבנבנה. הנקבה דומה לנקבת דרור הבית: על הגב יש פסים חומים, הראש אפרפר והבטן לבנה-צהבהבה; עם זאת, היא קטנה יותר ומקורה קצר יחסית לדרור הבית, ולעיתים בצדי צוארה יש כתמים צהובים.

נוצותיו של תת-המין *P. m. yatii* בעלות גוון חולי ביחס לתת-המין השלט, ונוצות הבטן בעלות גוון צהוב דהוי, דומה לזה שבצדי הצוואר.

מין זה שקט לרוב. עם זאת, שירתו דומה מעט לזו של הדרור הספרדי, אבל היא רכה ממנה. הקריאה המושמעת בזמן המעוף היא "צ'י-וויט" גבוה.

כמשתמע משמו, תחום תפוצתו של דרור הירדן מתמשך על פני בקעת הירדן ואזור ים המלח, ומשם עד לעיראק, איראן, ומערב אפגניסטן. פרטים ממין זה נצפו גם בקפריסין, אך האוכלוסייה שם נכחדה ככל הנראה. דרור הירדן הוא מין נודד, ואוכלוסיות עשויות להימצא הרחק מתחום תפוצתן. תת-המין *P. m. yatii* חורף במערב פקיסטן, אך רוב האזורים בהם הוא חורף אינם ידועים. פרטים מתת-המין הדומיננטי נצפו גם בחלקים דרומיים יותר של המזרח התיכון.

בדומה למיני דרורים אחרים, דרור הירדן ניזון בעיקר מזרעים. בתי הגידול המועדפים עליו הם שפלות בעלות צמחיית שיחים (בין השאר שיחי אשל) שקרובות למקווי מים. הקן מוקם על עץ. הנקבה מטילה 4–7 ביצים.

## קישורים חיצוניים

* דרור הירדן, באתר הצפרות הישראלי
* דרור הירדן, אתר הציפורים בחצר הבית

## הערות שוליים

קטגוריה:בעלי חיים שתוארו ב-1864
קטגוריה:טקסונים שתוארו בידי הנרי בייקר טריסטראם
קטגוריה:דרוריים
קטגוריה:ארץ ישראל: דרוריים
קטגוריה:אפגניסטן: עופות
קטגוריה:איראן: עופות
טוקוס אפריקני עקוד

**טוקוס אפריקני עקוד** (שם מדעי: *Tockus fasciatus*) הוא מין של קלאו מהסוג טוקוס, שמצוי בחלקים נרחבים מאפריקה המשוונית, מגמביה למערב אוגנדה וצפון אנגולה. אורכו כ-54 ס"מ; בתי הגידול המועדפים עליו הם יערות. 
## מאפיינים
רוב גופו שחור; הבטן וקצה הזנב לבנים. המקור והמבנה דמוי-הקסדה מעליו צהובים, ועליהם כתמים שחורים. הזכר והנקבה דומים, אם כי קסדתה של הנקבה קטנה יותר. צבע גופם של פרטים צעירים דהוי יותר, והם חסרי קסדה. המעוף גלי.

הטוקוס האפריקני העקוד אוכל-כל: הוא ניזון מפירות וחרקים, וחביבים עליו במיוחד אגוזי דקל השמן. הקלאו קורא לעיתים קרובות בצליל *פיי-פיי-פיי* דמוי שריקה.

הקן מוקם בחלל בעץ. גודל התטולה מגיע עד 4 ביצים; צבען לבן. הכניסה לקן נחסמת בתחילת הקינון על ידי הנקבה: היא חוסמת אותו בעזרת שימוש בעיסה דמוית גומי שמורכבת מבוץ, לשלשת ושאריות פרי. היא משאירה רק חרך צר, דרכו הזכר יכול להביא לה מזון. כאשר בתוך העץ כבר אין מספיק מקום לגוזלים ולנקבה, הנקבה פורצת את המחסום שבנתה, ובונה אותו מחדש, כך שהגוזלים נשארים בפנים. מרגע זה ועד לפריחת הגוזלים מהקן, הזכר והנקבה מאכילים אותם.

## קישורים חיצוניים

קטגוריה:בעלי חיים שתוארו ב-1811
קטגוריה:טקסונים שתוארו בידי ג'ורג' שו
קטגוריה:טוקוס
קטגוריה:גאנה: עופות
קטגוריה:הרפובליקה הדמוקרטית של קונגו: עופות
קטגוריה:הרפובליקה המרכז-אפריקאית: עופות
קטגוריה:עופות יערות הגשם האפריקאים
קרל-היינץ קורבל

**קרל-היינץ "צ'ארלי" קורבל** (בגרמנית: **Karl-Heinz "Charly" Körbel**, נולד ב-1 בדצמבר 1954 בדוסנהיים שבגרמניה המערבית) הוא כדורגלן עבר גרמני ששיחק באיינטרכט פרנקפורט ובנבחרת גרמניה המערבית בעמדת המגן.

לקורבל 602 הופעות בבונדסליגה בין השנים 1972 ו-1991, כולן במדי איינטרכט פרנקפורט, והוא נחשב לשיאן ההופעות בבונדסליגה בכל הזמנים.

## קריירת מועדונים
קורבל החל לשחק בקבוצה הבוגרת של איינטרכט פרנקפורט בשנת 1972 כאשר היה בן 18, ונשאר בה 19 עונות ברציפות. בתקופה זו זכה ארבע פעמים בגביע הגרמני, ופעם אחת בגביע אופ"א בשנת 1980, לאחר ניצחון במפגש כפול מול בורוסיה מנשנגלדבך בגמר. בשנת 1991 פרש קורבל ממשחק פעיל, לאחר שכבש 45 שערים ב-602 הופעות.

## קריירה בינלאומית
לקורבל שש הופעות במדי נבחרת גרמניה המערבית, אך הוא מעולם לא שיחק בטורניר גדול.

## קריירת אימון
קורבל אימן בין השנים 1995 ו-1996 באיינטרכט פרנקפורט, ואחר כך במועדוני חובבים. נכון לשנת 2015, קורבל הוא מנהל האקדמיה לכדורגל של איינטרכט פרנקפורט, ובבעלותו חנות למוצרי ספורט בעיר הולדתו דוסנהיים.

## תארים
עם איינטרכט פרנקפורט:
* הגביע הגרמני: 1973/74, 1974/75, 1980/81, 1987/88
* גביע אופ"א: 1979/80

## קישורים חיצוניים

## הערות שוליים

קטגוריה:כדורגלני איינטרכט פרנקפורט
קטגוריה:מגני כדורגל גרמנים
קטגוריה:כדורגלנים גרמנים
קטגוריה:מאמני כדורגל גרמנים
קטגוריה:מאמני איינטרכט פרנקפורט
קטגוריה:כדורגלני נבחרת גרמניה המערבית
קטגוריה:גרמנים שנולדו ב-1954
ניר בן משה

**ניר בן משה** (נולד ב-1967) כיהן כממונה על הביטחון במערכת הביטחון.

## ביוגרפיה
בן משה הצטרף לשורות המלמ"ב בשנת 1993. ב-2008, בהיותו נציג סיב"ט (אגף הסיוע לייצוא ביטחוני) בוושינגטון, מונה לראש האגף לאבטחת מידע וקשרי חוץ במלמ"ב, והתקדם עד לתפקיד סגן ראש המלמ"ב. בשנים 2015-2013 שימש כעוזר למנכ"ל משרד הביטחון דן הראל.

ב-13 בדצמבר 2015 נבחר על ידי ועדת איתור לכהן כראש המלמ"ב במקום אמיר קין.

ב-27 בדצמבר 2015 הדיח את ראש מנהלת חומה, יאיר רמתי, בשל עבירת ביטחון מידע.

בוגר מחזור 2020 של תוכנית המנהיגות הבכירה של קרן וקסנר.

בפברואר 2021 סיים את כהונתו וביוני של אותה שנה הצטרף למכון למחקרי ביטחון לאומי כחוקר בכיר.

הוא עבד בחברת הסייבר ההתקפי "אינטלקסה" בבעלות טל דיליאן.

## קישורים חיצוניים
* 

## הערות שוליים

קטגוריה:הממונה על הביטחון במערכת הביטחון
קטגוריה:בוגרי תוכנית המנהיגות הבכירה של קרן וקסנר
קטגוריה:ישראלים שנולדו ב-1967
כדורסל באולימפיאדת ברלין (1936)

**[[אולימפיאדת ברלין (1936)|אולימפיאדת 1936]]** נערכה בברלין, גרמניה. תחרויות הכדורסל נערכו בין ה-7 באוגוסט ל-14 באוגוסט 1936. זו הייתה תחרות כדורסל הראשונה במשחקים האולימפיים. בתחרות השתתפו 199 ספורטאים מ-21 נבחרות גברים.

המשחקים נערכו במגרשי הטניס הפתוחים. 

נבחרת ארצות הברית () זכתה במדליית זהב. המדליות הוענקו על ידי ג'יימס נייסמית', ממציא הכדורסל.

## מהלך התחרות
### הסיבוב הראשון
* אסטוניה - צרפת 34 - 29
* צ'ילה - טורקיה 30 - 16 
*  שווייץ -  גרמניה 25 - 18
* איטליה - פולין 44 - 28
* פרו - מצרים 35 - 22
* לטביה - אורוגוואי 20 - 17
* ברזיל - קנדה 24 - 17
* יפן - סין 35 - 19
* מקסיקו - בלגיה 32 - 9
* ארצות הברית - ספרד נבחרת ספרד לא התייצבה
* צ'כוסלובקיה - הונגריה נבחרת הונגריה לא התייצבה 
* פיליפינים 

בין הנבחרות המפסידות נערך משחק נוסף:

* אורוגוואי - בלגיה 17 - 10
* סין - צרפת 45 - 38 
* מצרים - טורקיה 33 - 23 
* קנדה- הונגריה נבחרת הונגריה לא התייצבה 
*  גרמניה - ספרד נבחרת ספרד לא התייצבה
* פולין

### הסיבוב השני
* פיליפינים - מקסיקו 32- 30
* יפן - פולין 43- 31
* אורוגוואי - מצרים 36 - 23
* פרו - סין 29 - 21
* ארצות הברית - אסטוניה 52 - 28
* איטליה -  גרמניה 58 - 16
*  שווייץ - צ'כוסלובקיה 25 - 12
* צ'ילה - ברזיל 23 - 18
* קנדה - לטביה 34 - 23 

בין הנבחרות שהפסידו נערך משחק נוסף:
* פולין - לטביה 28 - 23 
* ברזיל - סין 32 - 14
* מקסיקו - מצרים 32- 10
* צ'כוסלובקיה -  גרמניה 20 - 0 
* אסטוניה

### שלבי הגמר

#### משחק הגמר

## הדירוג הסופי
}שווייץ||3||2||1||59||57|| 2
|-align=center
|12||align=right|צ'כוסלובקיה||4||2||2||53||62||9-
|-align=center
|13||align=right|ברזיל||5||2||3||84||94||10-
|-align=center
|14||align=right|אסטוניה||3||1||2||84||120||36-
|-align=center
|colspan=8 height=1px bgcolor=lightgrey|
|-align=center
|15||align=right|לטביה||3||1||2||66||79||13-
|-align=center
|16||align=right|סין||4||1||3||99||134||35-
|-align=center
|17||align=right|מצרים||4||1||3||88||126||38-
|-align=center
|18||align=right| גרמניה||4||1||3||45||103||58-
|-align=center
|colspan=8 height=1px bgcolor=lightgrey|
|-align=center
|19||align=right|צרפת||2||0||2||67||79||12-
|-align=center
|20||align=right|טורקיה||2||0||2||39||63||24-
|-align=center
|21||align=right|בלגיה||2||0||2||19||49||30-
|-align=center
| − ||align=right|ספרד ||2||0||2||0||4||4-
|-align=center
| − ||align=right|הונגריה||2||0||2||0||4||4-
|}

## קישורים חיצוניים

* תיאור התחרות באתר אולימפי
* נתונים מאתר פיב"א

1936
קטגוריה:ענפי ספורט באולימפיאדת ברלין (1936)
אלבר גו

**אלבר גו** (בצרפתית: **Albert Gau**; 1910, קונק סור אורבייל (Conques-sur-Orbiel) – 1993, בראם (Bram) שבדרום מערב צרפת) היה כומר, פעיל המחתרת הצרפתית במלחמת העולם השנייה, עיתונאי, פוליטיקאי וחסיד אומות העולם מצרפת.

## קורות חיים
ככומר היה גו פעיל בסניף של התנועה הרפובליקנית העממית, בעלת האוריינטציה הנוצרית, באזור מגוריו.

### פעילותו בתקופת השואה
בתקופת מלחמת העולם השנייה, לאחר כיבוש צרפת בידי גרמניה, היה גו כומר של בית הספר התיכון בקרקסון. בסוף 1942 קיבל גו פניה מניקול בלוך, פעילה במחתרת היהודית "La Sixième" שייסדה תנועת הצופים היהודיים בצרפת, מחתרת שבראשה עמד רובר גמזון. בלוך ביקשה את עזרתו בהצלת ילדים יהודים שעמדו בפני סכנת גירוש למחנות ריכוז והשמדה. למרות הסכנה קיבל עליו גו להסתיר ילדים יהודים במוסדות חינוך צרפתיים ובבתים פרטיים. זאת עשה תוך שימוש בקשריו עם פקידים במשטר וישי. גו השיג כרטיסים של קיצוב מזון וכן מסמכים מזויפים עבור יהודים, בין היתר מסמכי טבילה מזויפים ותעודות לידה מזויפות.

גו היה מנהל מועדון הנוער הקתולי JOC בקרקסון, מועדון אותו הסב למעון זמני עבור בני נוער יהודיים שחיכו להעברתם למקומות מסתור קבועים יותר. כאשר היו הגרמנים פושטים על המועדון, התחבאו בני הנוער ולא נמצאו על ידי הגרמנים. מספר פעמים נאלץ גו להימלט מז'נדרמים צרפתיים ומאנשי גסטפו.
ממוזער|העץ שניטע ביד ושם לכבוד חסיד אומות העולם אלבר גו

### לאחר המלחמה
לאחר המלחמה החל גו בפעילות פוליטית. הוא היה סגן ראש עיריית נרבון, ראש חבל לנגדוק-רוסיון ופעיל במפלגת הסוציאליסטים האירופאים. בין השנים 1945–1955 היה ציר באספה הלאומית של צרפת. בדעותיו היה פציפיסט ואנטי-קולוניאליסט. כעיתונאי היה פעיל עקבי במשך כל הקריירה שלו נגד האנטישמיות והגזענות ונטה לקומוניזם. הוא היה מהפוליטיקאים הראשונים שיצאו נגד העינויים בתקופת הכיבוש הצרפתי של אלג'יריה. הוא פעל רבות באספה הלאומית של צרפת לביטול עונש המוות. הוא פעל לשם הקמת מוסד להכשרה עבור תלמידים שנזקקו לחינוך מיוחד במקום מגוריו, בראם.

בשנת 1986 הוכר אלבר גו על ידי יד ושם בתור חסיד אומות העולם.

## קישורים חיצוניים
* 

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:כמרים צרפתים
קטגוריה:פוליטיקאים צרפתים
קטגוריה:נרבון: אישים
קטגוריה:צרפתים שנולדו ב-1910
קטגוריה:צרפתים שנפטרו ב-1993
רווה שגיא

**רווה שגיא** (נולד ב-28 בספטמבר 1972) הוא סופר ישראלי.

## קורות חיים
שגיא הוא יליד קיבוץ גבת שבעמק יזרעאל. ספרו האחרון, "ספינות של קרבה", לוקט מתוך סיפורים שנכתבו במקור לקהל עוקביו של שגיא בפייסבוק, ביוזמתו של עורך ספריה לעם, משה רון.

יש לו שני ילדים מנישואיו הראשונים.

## ספריו

***הכנות לנדידה**, רומאן, הוצאת כנרת, 2001
***ביום שאחותי נעלמה**, רומאן לנוער, הוצאת הקיבוץ המאוחד, 2005
***כל הדרכים**, רומאן, הוצאת הקיבוץ המאוחד - הספריה החדשה, 2006
***ספינות של קרבה**, קובץ סיפורים, עם עובד, 2015

## קישורים חיצוניים

* רווה שגיא, לא לכתוב ולהישאר בחיים, באתר הספריה החדשה, 11 באוגוסט 2008
* 
* 
* 
* 
* 
* 

קטגוריה:סופרים ישראלים
קטגוריה:גבת: אישים
קטגוריה:ישראלים שנולדו ב-1972
פול רמדיה

**פול רמדיה** (בצרפתית: **Paul Ramadier**; 1888, לה רושל – 1961, רודה (Rodez) שבדרום מערב צרפת) היה פוליטיקאי סוציאליסטי צרפתי, ראש עירייה, ראש ממשלת צרפת, שר המחזיק מספר תיקים בממשלת צרפת וחסיד אומות העולם.

## קורות חיים
רמדיה היה בנו של פסיכיאטר מלה רושל. הוא למד משפטים וכתב עבודה לתואר דוקטור בנושא המשפט הרומי. הוא היה סוציאליסט ופעיל פוליטי ובשנת 1919 נבחר לתפקיד ראש עיריית דקזוויל  שבדרום מערב צרפת. בתפקיד זה כיהן עד שנת 1959. משנת 1938 היה שר העבודה בממשלתו של אדואר דאלאדיה.

### פעילותו בתקופת השואה
בתקופת מלחמת העולם השנייה, לאחר כיבוש צרפת בידי גרמניה, סייעו רמדיה ואשתו מרגריט (Marguerite) להסתיר ובכך להציל את אנרי-לוי ברול  ומשפחתו. בנובמבר 1942, לאחר שהגרמנים כבשו את שטחי משטר וישי, הזהירה המחתרת הצרפתית את ברול והתחבא עם בני משפחתו אצל רמדיה. באביב 1944 גבר הלחץ הגרמני באזור, ופעולות ההצלה של רמדיה עמדו בפני סכנת גילוי וחשיפה. הוא מצא מקום מסתור נפרד לכל אחד מבני משפחתו של ברול ויצר קשר עם מדריך שלקח את בני המשפחה למקומות המסתור החדשים שלהם. חברים אחרים של רמדיה הנפיקו או השיגו מסמכים מזויפים עבור בני המשפחה של ברול.

רמדיה היה ידוע בהתנגדותו למשטר וישי ולכן הושם במעקב על ידי שלטונות וישי. נוכח עובדה זו, היה בסיוע שנתן לבני משפחת ברול סיכון עצמי רב. הוא סייע גם לסלומון גרומבך , סוציאליסט יהודי וחבר בית הנבחרים, למצוא מקום מסתור מרדיפות הגרמנים וכך הציל את חייו. תקופת מה היה בקשר עם לאון בלום וסייע לו בעזרה נפשית וחומרית ככל יכולתו.

### לאחר המלחמה
לאחר שחרור צרפת, מנובמבר 1944 ועד מאי 1945, היה רמדיה השר לענייני אספקה בממשלה הזמנית של הרפובליקה הצרפתית, ממשלתו של דה גול. מדצמבר 1946 ועד ינואר 1947 היה רמדיה שר המשפטים ולחץ לאישורה של תוכנית מרשל. לאחר אישור חוקתה של הרפובליקה הצרפתית הרביעית היה רמדיה ראש ממשלת צרפת, במהלך 1947. במהלך שנה זו פיטר רמדיה את השרים הקומוניסטים מממשלתו. לאחר הפגנות פועלים התפטר. לאחר מכן היה שר ההגנה, ובתפקידו זה היה אחראי על דיכוי המרד במדגסקר באותה שנה. תחת ראש הממשלה גי מולה היה רמדיה שר הכלכלה והמסחר. הוא היה אחראי על תקצוב מלחמתה של צרפת באלג'יריה ולשם כך הטיל מס דרכים .

בשנת 1985 הוכר רמדיה על ידי יד ושם בתור חסיד אומות העולם.

## קישורים חיצוניים

* על פול רמדיה באתר יד ושם.
* 

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:פוליטיקאים צרפתים
קטגוריה:חברי הממשלה הזמנית של הרפובליקה הצרפתית
קטגוריה:ראשי ממשלת צרפת בתקופת הרפובליקה הרביעית
קטגוריה:ראשי עיריות בצרפת
קטגוריה:חברי הרזיסטאנס
קטגוריה:מעוטרי צלב המלחמה
קטגוריה:בוגרי אוניברסיטת פריז
קטגוריה:צרפתים שנולדו ב-1888
קטגוריה:צרפתים שנפטרו ב-1961
קארסטן ראמלו

**קארסטן ראמלו** (בגרמנית: **Carsten Ramelow**, נולד ב-20 במרץ 1974 בברלין המערבית) הוא כדורגלן עבר גרמני ששיחק בעיקר בבאייר לברקוזן ובנבחרת גרמניה בעמדות הבלם והקשר האחורי.

## קריירת מועדונים
### הרטה ברלין
ראמלו גדל בברלין המערבית, ואת שנות ילדותו ונעוריו העביר במועדוני כדורגל מקומיים, ובגיל 17, בשנת 1991, החל לשחק בהרטה ברלין ששיחקה אז בליגת הבונדסליגה השנייה. ראמלו שיחק הן בקבוצה הבכירה של הרטה ברלין והן בקבוצת המילואים, וסך הכל ארבע עונות בהרטה ברלין, בהן השתלב בקבוצה וכבש חמישה שערים ב-80 הופעות בקבוצה הבכירה, אך לא הצליח לעלות איתה לליגת הבונדסליגה.

### באייר לברקוזן
בפגרת החורף של עונת 1995/96, החל ראמלו לשחק בבונדסליגה לראשונה בחייו, כאשר חתם בבאייר לברקוזן, ויצר חוליית הגנה חזקה בצוותא עם ינס נובוטני, שעד לשנת 2002 סיימה ארבע פעמים כסגנית האלופה. למעשה, עד שנת 2003 באייר לברקוזן סיימה כל עונה במקום הרביעי ומעלה, אך לא זכתה באליפויות. בשנת 2002 הגיע ראמלו עם הקבוצה לגמר ליגת האלופות ושימש קפטן במשחק בו הפסידה באייר לברקוזן 1–2 לריאל מדריד. החל משנת 2006 דעכה כמות ההופעות של ראמלו בגין פציעות חוזרות, והוא פרש ממשחק פעיל בתום עונת 2007/2008. בסך הכול צבר 333 הופעות בבונדסליגה עם באייר לברקוזן, בהן כבש 23 שערים.

## קריירה בינלאומית
ראמלו השתתף עם נבחרת גרמניה ביורו 2000, בו לא צלחה הנבחרת את שלב הבתים, ובמונדיאל 2002, בו הפסידה הנבחרת 0–2 לנבחרת ברזיל, במשחק הגמר, בו ראמלו שיחק 90 דקות. בטורניר זה, ראמלו ספג כרטיס אדום במשחק בשלב הבתים נגד נבחרת קמרון, והחמיץ בגין זאת את משחק שמינית הגמר נגד נבחרת פרגוואי. ראמלו היה אמור להיות מזומן ליורו 2004 על ידי המאמן רודי פלר, אך בחר לוותר על השתתפותו ולפרוש מהנבחרת שבוע לפני פרסום הסגל, עם 46 הופעות במדי הנבחרת, בהן כבש שלושה שערים.

## קריירה מוזיקלית
ראמלו הוציא אלבום בשנת 2005 שנקרא Sing when your'e winning, שלא הופץ בהפצה מסחרית, אלא רק לקרובי משפחתו וחבריו.

## קישורים חיצוניים

קטגוריה:בלמי כדורגל גרמנים
קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני הרטה ברלין
קטגוריה:כדורגלני באייר לברקוזן
קטגוריה:כדורגלני נבחרת גרמניה
קטגוריה:כדורגלני יורו 2000
קטגוריה:כדורגלני מונדיאל 2002
קטגוריה:גרמנים שנולדו ב-1974
עונת 1954/1955 בליגה א'

**עונת 1954/1955 ב[[ליגת העל בכדורגל|ליגה א']]** הייתה העונה האחרונה של ליגה א' כליגת הכדורגל הבכירה בישראל.

הליגה כללה 14 קבוצות - 12 קבוצות ששיחקו בליגה בעונת 1953/1954, וכן הפועל חדרה ובית"ר ירושלים שעלו ליגה בתום עונת 1953/1954 בליגה ב'. על ניצחון במשחק הוענקו שתי נקודות, ונקודה אחת הוענקה על תיקו. אם היה שוויון בנקודות, נקבע הדירוג בטבלה על פי יחס שערים.

הליגה הייתה אמורה להיפתח בדצמבר 1954, אך בעקבות עימותים וחילוקי דעות בהתאחדות לכדורגל בין מרכזי "הפועל" ו"מכבי" החלה הליגה באיחור ב-5 בפברואר 1955, ונסתיימה ב-5 בנובמבר 1955.

העונה הסתיימה בזכייה של הפועל פתח תקווה באליפות הראשונה בתולדותיה. המבקיע המצטיין של העונה היה ניסים אלמליח מבית"ר תל אביב שכבש 30 שערים, שיא שנשמר במשך 61 שנה עד שנשבר על ידי ערן זהבי שכבש 35 שערים בעונת 2015/2016. סגן מלך השערים בעונה זו היה נחום סטלמך מהפועל פתח תקווה, אשר כבש 28 שערים.

הפועל כפר סבא נותרה בליגה העליונה לאחר משחקי המבחן. בית"ר ירושלים ירדה לליגת המשנה לאחר משחקי המבחן, ובנוסף גם הפועל חדרה והפועל בלפוריה ירדו ליגה.

בתום עונה זו הוקמה הליגה הלאומית, שהייתה לליגה הבכירה בישראל החל מעונת 1955/1956, ואילו ליגה א' הפכה לליגת המשנה.

## טבלת הליגה

## משחקי מבחן
במשחקי המבחן השתתפו שתי הקבוצות שסיימו במקומות הראשונים בליגות המשנה המחוזיות: הפועל קריית חיים (בית הצפון) ומכבי יפו (בית הדרום), ושתי הקבוצות שסיימו במקומות ה-11 וה-12 בליגה הבכירה: בית"ר ירושלים והפועל כפר סבא. כל קבוצה שיחקה משחק אחד נגד שלוש הקבוצות האחרות, ושתי הקבוצות שסיימו במקומות הראשונים, מכבי יפו והפועל כפר סבא, שיחקו בליגה הבכירה בעונה לאחר מכן. בית"ר ירושלים ירדה לליגת המשנה, והפועל קריית חיים נשארה בליגת המשנה.

קטגוריה:עונות בליגה העליונה בכדורגל בישראל
קטגוריה:תחרויות כדורגל ב-1954
קטגוריה:תחרויות כדורגל ב-1955
קטגוריה:1954 בישראל: כדורגל
קטגוריה:1955 בישראל: כדורגל
איתי זבולון (שחקן)

**איתי זבולון** (נולד ב-11 בפברואר 1985) הוא שחקן, קומיקאי, מוזיקאי, במאי ויוצר ישראלי, שהתפרסם מיצירת סרטונים מקוריים לרשת, לצד משחק בסדרות והצגות שונות.

## ביוגרפיה
זבולון גדל בשכונת נווה שאנן שבחיפה. הוא בוגר הסטודיו למשחק ניסן נתיב.

## קריירת משחק: תיאטרון, קולנוע וטלוויזיה
בשנת 2009 השתתף בתפקיד אורח של עובד קייטרינג בסדרה מנדלבאום בלש פרטי.
בשנים 2011 עד 2014 שיחק בתיאטרון החאן במגוון הצגות, בהן "החולה המדומה", "הלילה השנים עשר", "תעלולי סקפן" ו"ירושלים החדשה". בטלוויזיה הופיע בסדרות "המובילים", ב"סלב'ס" (דיבוב ותסריט), "השועלים" ו"רון".

בשנת 2014 שיחק בתפקיד אורח במערכון בתוכנית הסאטירה "ארץ נהדרת".

ב-2015 שיחק בתפקיד הראשי בסרט האימה-קומי "מסווג חריג". באותה שנה השתתף בתפקיד קצר בסדרת הטלוויזיה "רון".

בשנת 2017 השתתף זבולון בסדרת הקומית "ויקי ואני" שמשודרת בערוץ 10 בתפקיד הראשי לצידה של מגי אזרזר.

בשנת 2018 השתתף בסדרה "ככה זה" של yes בתפקיד מנו השכן.

בשנת 2019 השתתף בסדרת הדרמה "פאנץ'" של yes בתפקיד צלביץ', בתוכנית המערכונים הסאטירית "שב"ס" המשודרת בתאגיד השידור הישראלי בתפקיד ד"ר ליאב ובסדרה "זה לא הגיל" של שידורי קשת, בתפקיד מוקה.

בשנת 2020 השתתף ב"ארץ נהדרת" בסדרת המערכונים "גרנד רילקס אילת" בתור מיתר מקפל המגבות.

בשנת 2021 השתתף בעונה השנייה של סדרת הטלוויזיה "שבאבניקים" בתפקיד תלמיד הישיבה צולי גרוס.

בשנת 2022 השתתף בסרט הקומדיה "עולה לראש", שיצרו וכתבו חברי ערוץ הכיבוד, בתפקיד יוגב ציפריס.

בשנת 2023 השתתף בעונה השנייה של הסדרה "האחיין שלי בנץ" המשודרת בחינוכית, בתפקיד ניב בר נור.

בפברואר 2024 החל להשתתף בתוכנית הסטנדאפ והמערכונים "מועדון הסטנד-אפ" שמשודרת בכאן 11.

ב-2026 משתתף בסדרה "ריסט" המשודרת בקשת 12, בתפקיד שפי (השותף לדירה של מיקה).

## יצירה לרשת
משנת 2012 החל זבולון ליצור סרטונים לרשת. סרטונים אלה זכו לחשיפה גדולה וחלקם הפכו לתופעה תרבותית.

בין הסרטונים שיצר: "שם", "ווהן", "יניר האחמ"ש" וסרטון לקידום פסטיבל SoLow (חיפה-תל אביב).

## יצירה לבמה: תיאטרון וסטנדאפ
באוקטובר 2021, זבולון העלה בבכורה את ״העולם הוא מקום יפה״, מופע המשלב ומטשט את החיבור בין סטנדאפ לתיאטרון. המופע נוצר ובוים על ידי זבולון. במופע משתתפת השחקנית ג׳וי ריגר, אשר הייתה חלק מפיתוח המופע כשחקנית יוצרת. המופע מציג בתיאטרון הבית ביפו.

בספטמבר 2022, זבולון העלה ביחד עם דניאל קורן בפסטיבל ישראל בבכורה את ״הווה מוחלט״, מופע תיאטרון מאולתר לחלוטין. קורן וזבולון חוקרים במופע, את היכולת לייצר אירוע בימתי בלי להתכונן בכלל. מופע הנשען על מסורת האימפרו ומותח את הגבולות לזרם תודעה הנע בין דיאלוגים וסצנות, לווידויים, שיחות ומוזיקה מאולתרת. המופע מציג ברחבי הארץ.

## קריירה מוזיקלית
בתחום המוזיקלי הקים זבולון ב-2010 את להקת הפאנק "ויתרתי" יחד עם הגיטריסט יהונתן כספי, אליה הצטרף המתופף נמרוד ליברמן והבסיסט טל מרקוס.

הלהקה הוציאה שני אלבומי EP. הראשון בשנת 2012 והוא נקרא "Double EP" והשני בשנת 2013 והוא נקרא "גבינה חצי רכה".

ב-2014 הלהקה הפסיקה את פעילותה והוציאה את האלבום "אוסף של חרטות".
ב-2021 התאחדה הלהקה ושבה להופיע. בספטמבר של אותה שנה, הלהקה הוציאה EP חדש בשם ״עכשיו עכשיו עכשיו״.

ב-2023 "ויתרתי" חיממו את להקת Offspring בהופעתם בישראל.

משנת 2016 זבולון חבר בלהקת "Mayonesa".

## קישורים חיצוניים

* 
* 
* 
* 

## הערות שוליים

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:מוזיקאים ישראלים
קטגוריה:בוגרי הסטודיו למשחק ניסן נתיב
קטגוריה:נווה שאנן (חיפה): אישים
קטגוריה:ישראלים שנולדו ב-1985
שלי הררי

**שלי הררי** (1916–2014) הייתה פסלת ואמנית קרמיקה ישראלית, ילידת בולגריה.

## ביוגרפיה
שלי הררי למדה פיסול וקרמיקה אצל הדוויג גרוסמן ורודי להמן בירושלים. יצירותיה המוקדמות הושפעו מחפצי פולחן ומן האמנות הכנענית. בשנות ה-70 של המאה ה-20 יצרה עבודות פיסוליות מופשטות ובהן רמזים לטבע ובוטניקה. ב"עלי טבק" (1977), לדוגמה, יצרה הררי מיצב ובו עמודים של עלי טבק עשויים חומר שרוף ומגוון בטכניקות של עישון.

## תערוכות
תערוכות יחיד:

***תערוכת קרמיקה מאת שלי הררי*** אטליה 97, תל אביב (1962)

***פיסול קרמי*** גלריה יודפת, תל אביב (1974)

***ים*** גלריה אפרת, תל אביב (1989)

***גפנים - מיצבים קרמיים*** מוזיאון ארץ ישראל, רמת אביב, תל אביב (1995)

***שלי הררי - גבעת בראשית*** מוזיאון ארץ ישראל, רמת אביב, תל אביב (1999)

***שלי הררי, פיסול קרמי*** הגלריה לאמנות - מגדל שלום, תל אביב (2007)

תערוכות קבוצתיות:

***קרמיקה ישראל 70*** מוזיאון תל אביב לאמנות, תל אביב (1970)

***פיסול בחומר*** אמנות לעם, תל אביב (1978)

***פיסול בקרמיקה*** אוניברסיטת חיפה (1979)

***תערוכה קבוצתית*** תערוכה נודדת, גרמניה (1979)

***המיתוס של כנען: השפעת תרבות המזרח התיכון הקדום על האמנות הישראלית בת-זמננו*** אוניברסיטת חיפה, הפקולטה למדעי הרוח, הגלריה לאמנות (1980)

***13 בחומר*** תיאטרון ירושלים, ירושלים (1984)

***יוצר וחומר, מן הכלי המעוצב ועד לפסל*** הגלריה העירונית לאמנות, מרכז תרבות ע"ש מ. סמילנסקי, רחובות (1990)

***ראשית הקראמיקה הישראלית 1962-1932*** בית האמנים, ירושלים (1991)

***קרמיקה בעולם האמנות והעיצוב*** בית יד לבנים, באר שבע (1993)

***אמנים מציגים לרגל פתיחת המרכז הבין-תחומי לאמנות ומדע*** המרכז הבין-תחומי לאמנות ומדע, חולון (1997)

***הביאנלה הישראלית לקרמיקה - חרס אלפיים*** מוזיאון ארץ ישראל, רמת אביב, תל אביב (2000)

***הביאנלה השנייה לקרמיקה ישראלית*** מוזיאון ארץ ישראל, רמת אביב, תל אביב (2002)

## גלריה

File:Lamaceramic.jpg|למה (1964-1960 בקירוב), גובה 50 ס"מ
קובץ:Art of israel015.jpg|ללא כותרת (פר)שנות ה-50–60 של המאה ה-20פורסם בספר "אמנות ישראל", מסדה, 1963
File:Z-HAR 15-3.jpg|עלי טבק1977מראה הצבה בגלריה דוסון ריכטר, יפו


## לקריאה נוספת

* "שלי הררי – פיסול קרמי", את, 12 באפריל 2007

## קישורים חיצוניים

* 

קטגוריה:אמניות קרמיקה ישראליות
קטגוריה:אמני קרמיקה ישראלים
קטגוריה:פסלות ישראליות
קטגוריה:פסלים ישראלים
קטגוריה:ישראליות ילידות בולגריה
קטגוריה:ישראלים ילידי בולגריה
קטגוריה:אמניות ישראליות
קטגוריה:ישראליות שנולדו ב-1916
קטגוריה:ישראלים שנולדו ב-1916
קטגוריה:ישראליות שנפטרו ב-2014
קטגוריה:ישראלים שנפטרו ב-2014
קטגוריה:אישים הקבורים במעברות (קיבוץ)
איגנץ הלפי

**איגנץ הלפי** (במקור **הלפר** בהונגרית: **Helfy Ignác**; סמושאויוואר, 15 במרץ 1830 – בודפשט, 11 באוקטובר 1897) היה עיתונאי ופוליטיקאי, חבר האספה הלאומית של הונגריה (פרלמנט), סופר יהודי-הונגרי שהמיר את דתו.

## קורות חיים
נולד למשפחה יהודית בסאמאש ווייאר בשם שלמה נתן הלר. בצעירותו למד בישיבות. למד באוניברסיטאות בווינה ופאדובה. בשנים 1848–1849 עבד במשרדו של לאיוש קושוט. לאיוש קושוט ממנהיגי התנועה הלאומית ההונגרית, התרשם מכשרונותיו הספרותיים של הלפר, ומינה אותו לאחד מעורכי כתביו. במלחמת החרות ההונגרית הוא השתתף בדרגת לוטננט, וכשנכשלה המהפכה עבר עם קושוט לאיטליה. בשנת 1852 התנצר. בשנים 1859–1867 ערך את העיתון ההונגרי Alleanzában במילאנו. הוא היה פעיל בקהילת המהגרים ההונגרים באיטליה. ב-1869–1870 פרסם במילאנו מגזין Magyar Magyar (ההונגרי ההונגרי), שבו תקף את ההסכם האוסטרי-הונגרי שנעשה בשנת 1867. הלפי גם תרגם ספרות הונגרית לשפה האיטלקית.

הוא חזר להונגריה בשנת 1870 והפך לאחד ממנהיגי המפלגה העצמאית (Függetlenségi) והיה חבר בפרלמנט. בפרלמנט ייצג את הקו האופוזיציוני החריף. כן ערך את העיתון של המפלגה (1871–1872, Magyar Újság). הלפי פרסם את יצירותיו של קושוט שנכתבו במהלך מאסרו.

למרות התנצרותו הלפי לא התנכר למוצאו היהודי, ובזמן עלילת הדם של טיסאסלר הוא פעל רבות נגדה.

[ממוזער|איגנץ הלפי עם [לאיוש קושוט]]

## קישורים חיצוניים

קטגוריה:פוליטיקאים יהודים הונגרים
קטגוריה:מתרגמים מאיטלקית
קטגוריה:מתרגמים יהודים הונגרים
קטגוריה:חברי האספה הלאומית ההונגרית
קטגוריה:יהודים חברי הפרלמנט ההונגרי
קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:יהודים מומרים הונגרים
קטגוריה:יהודים שהתנצרו
קטגוריה:חברי אגודת פטפי
קטגוריה:הונגרים שנולדו ב-1830
קטגוריה:הונגרים שנפטרו ב-1897
מנשה מילר

**מנשה פ. מילר** (באנגלית: **Menashe P. Miller**; נולד ב-1974) הוא פוליטיקאי מוניציפלי יהודי בארצות הברית. בעבר ראש עיריית לייקווד שבניו ג'רזי, וכיום סגן ראש העירייה.

## קריירה
מילר, בוגר ישיבת "בית מדרש גבוה" בלייקווד, שירת לאחר נישואיו בחיל האוויר האמריקאי כצ'פלין (קצין דת) והגיע לדרגת מייג'ור. 

הוא חבר המפלגה הרפובליקנית ונבחר לראשונה למועצת העיר בשנת 2003. ב-2010 נבחר לראשונה לכהן כסגן ראש העירייה ובשנה שלאחריה בחרה בו מועצת העיר לכהן כראש העירייה, כסגנו כיהן ראש העירייה הקודם סטיבן לנגרט. בשנת 2012 נבחר מילר לכהן בקדנציה שנייה כראש העירייה וב-2013 החליף אותו סגנו אלברט (יצחק) אקרמן. ב-2014 זכה שוב בכהונת ראש העירייה לקדנציה שלישית, אך ב-2015 תפס אקרמן את ראשות העירייה בשנית ומילר מכהן כסגנו.

## קישורים חיצוניים

* Alan Richman, Military chaplain moves up in the ranks, February 5, 2018, in NJ Jewish News 


 

קטגוריה:אמריקאים ילידי ניו ג'רזי
קטגוריה:פוליטיקאים יהודים אמריקאים
קטגוריה:ראשי עיריות בניו ג'רזי
קטגוריה:יהודים ראשי עיריות בארצות הברית
קטגוריה:בוגרי ישיבת לייקווד
קטגוריה:חרדים אמריקאים
קטגוריה:אמריקאים שנולדו ב-1974
פייר-מארי תאה

**פייר-מארי תאה** (בצרפתית: **Pierre-Marie Théas**; 1894, ברזון , הפירנאים האטלנטיים – 1977) היה בישוף בדיוקסיה של מונטובן  במחוז טארן וגארון, וחסיד אומות העולם מצרפת.

## קורות חיים
תאה קיבל הסמכה לנזורה בשנת 1920 והסמכה לבישופות בשנת 1940. בשנת 1970 קיבל הסמכה בתור "בישוף חונך"  של סן ז'רמן , תואר אותו נשא במשך רובה של שנת 1970.

### פעילותו בתקופת השואה
לאחר תחילת גירוש היהודים מצרפת למחנות ההשמדה בקיץ 1942 פרסם תאה מכתב גלוי נגד גירוש היהודים מצרפת. הוא נעצר על ידי הגסטפו מספר פעמים ונכלא לתקופות מספר, ובסך הכל היה במעצר במחנות ריכוז במשך למעלה מחודשיים. הוא היה תומך בפקס כריסטי ובזרם הסוציאליסטי הקתולי.
ממוזער|העץ שניטע ביד ושם לכבוד חסיד אומות העולם פייר-מארי תאה

### הכרה
בשנת 1981 הוכר תאה על ידי יד ושם בתור חסיד אומות העולם.

## ספריו

* *Ce Que Croyait Bernadette* (אמונתה של ברנדט)
* *Ce Que Croyait Le Vierge Marie* (אמונתה של הבתולה מרי).


## קישורים חיצוניים

* 

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:כמרים צרפתים
קטגוריה:צרפתים שנולדו ב-1894
קטגוריה:צרפתים שנפטרו ב-1977
עונת 1955/1956 בליגה הלאומית

**עונת 1955/1956** בליגה הלאומית הייתה העונה הראשונה של הליגה הלאומית כליגת הכדורגל הבכירה בישראל.

הליגה כללה 12 קבוצות. העונה החלה ב-3 בדצמבר 1955 והסתיימה ב-16 ביוני 1956 לאחר משחקי המבחן. על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדירוג בטבלה על פי יחס שערים. בתום העונה סיימה מכבי תל אביב במקום הראשון, וזכתה באליפות השמינית בתולדותיה לאחר שהקדימה בשלוש נקודות את הפועל תל אביב והפועל פתח תקווה, אלופת העונה הקודמת. המבקיעים המצטיינים של העונה היו אברהם לוי מבית"ר תל אביב ומיכאל מיכאלוב מהפועל תל אביב, שכבשו 16 שערים כל אחד.

מכבי יפו, אשר עלתה לליגה הבכירה לקראת עונה זו, נשארה בליגה בתום העונה לאחר משחקי המבחן, ואילו מכבי רחובות והפועל כפר סבא ירדו לליגת המשנה.

## טבלת הליגה

## משחקי המבחן
בסיום העונה התקיימו משחקי מבחן לליגה הבכירה כשמכבי יפו שסיימה במקום ה-10 בליגה התמודדה מול הכח תל אביב שסיימה במקום הראשון בליגת המשנה.

הפלייאוף נסתיים בניצחונה של מכבי יפו שנשארה בליגה הלאומית עונה נוספת.

קטגוריה:עונות בליגה העליונה בכדורגל בישראל
קטגוריה:1955 בישראל: כדורגל
קטגוריה:1956 בישראל: כדורגל
קטגוריה:תחרויות כדורגל ב-1955
קטגוריה:תחרויות כדורגל ב-1956
דוד אודונקור

**דוד אודונקור** (בגרמנית: **David Odonkor**, נולד ב-21 בפברואר 1984 בבינדה שבגרמניה המערבית) הוא כדורגלן עבר גרמני ששיחק בעיקר בבורוסיה דורטמונד, בריאל בטיס ובנבחרת גרמניה בעמדת הקשר הימני.

## קריירת מועדונים
### בורוסיה דורטמונד
אודונקור נולד בעיר בינדה שבגרמניה המערבית לאב גנאי ולאם גרמניה. אודונקור גדל בקבוצת הנוער של בורוסיה דורטמונד, ובשנת 2001 החל לשחק בקבוצת המילואים של המועדון, ותוך שנה ערך את הופעת הבכורה בקבוצה הבכירה של בורוסיה דורטמונד, כאשר המשיך לשחק במקביל גם בקבוצת המילואים. בשנת 2004 עלה סופית לקבוצה הבכירה, ונשאר בה עד לשנת 2006, כאשר בעונתו האחרונה בקבוצה החמיץ משחק אחד בלבד. אודונקור נודע כשחקן מהיר ובעל נחישות, והצלחתו בבורוסיה דורטמונד גררה התעניינות מקבוצות אחרות, ואף זימון לסגל נבחרת גרמניה במונדיאל 2006. לבסוף חתם בתום עונת 2006 בריאל בטיס, תמורת סכום של שישה מיליון אירו. לאודונקור 75 הופעות במדי בורוסיה דורטמונד בבונדסליגה, בהן כבש שני שערים.

### ריאל בטיס
אודונקור החל לשחק בריאל בטיס מהליגה הספרדית בעונת 2006/07, אך כבר בעונתו הראשונה סבל מפציעה בברך ומיעט לשחק. בתחילת עונתו השנייה הרבה אודונקור לפתוח בהרכב והפגין יכולת טובה, אך נפצע שוב. גם בהמשך תקופתו בבטיס המשיך לסבול מפציעות רבות, והוא לא היה יכול לשחק ברוב עונת 2008/09 ולהציל את קבוצתו מירידה לליגה הספרדית השנייה. גם בעונת החזרה של הקבוצה אל הליגה הספרדית הראשונה, אודונקור כמעט לא היה זמין עבור קבוצתו, ובסך הכל צבר 51 הופעות בלבד בליגה הספרדית בחמש עונות בריאל בטיס, בהן כבש שני שערים, ועזב את הקבוצה בקיץ 2011.

### אלמניה אאכן והוברלה אוז'הורוד
בתום עונת 2011 הגיע אודונקור למבחנים בגלאזגו ריינג'רס, אך לא חתם בקבוצה לבסוף. אודונקור חתם באלמניה אאכן ששיחקה אז בליגת הבונדסליגה השנייה. אודונקור צבר בקבוצה 23 הופעות והבקיע שני שערים, אך לא הצליח למנוע את ירידת הקבוצה לליגה הגרמנית השלישית. בתום עונה זו חתם בהוברלה אוז'הורוד מליגת העל האוקראינית, שם שיחק עונה אחת, בה כבש שני שערים ב-14 הופעות. גם בקבוצה זו, מיעט אודונקור לשחק עקב ריבוי פציעות, ובספטמבר 2013 הודיע על פרישה ממשחק פעיל, בגיל 29 בלבד.

## קריירה בינלאומית
אודונקור שיחק בנבחרות גרמניה הצעירות, והיה אמור לייצג את גרמניה גם באליפות אירופה לנבחרות צעירות בשנת 2006, אך הוא קיבל זימון מפתיע מיורגן קלינסמן לשחק עם נבחרת גרמניה במונדיאל 2006, בו נכנס כמחליף בארבעה משחקים, ובישל לאוליבר נויביל את שער הניצחון בשלב הבתים מול נבחרת פולין. אודונקור זומן גם ליורו 2008 חרף בעיית הפציעות ממנה סבל בתקופתו בריאל בטיס. בטורניר זה שיחק מחצית אחת בלבד, בהפסד לנבחרת קרואטיה בשלב הבתים.

## קריירת אימון
אודונקור החל לעסוק באימון כדורגל בקבוצות מליגות נמוכות בגרמניה עם פרישתו, והיה עוזר מאמן בSC ורל ובSC הרפורד. נכון לשנת 2015, אודונקור הוא המאמן הראשי ב-TuS דורנברג, המשחקת בליגה האזורית של נורדריין-וסטפאליה.

## קישורים חיצוניים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני בורוסיה דורטמונד
קטגוריה:כדורגלני ריאל בטיס
קטגוריה:כדורגלני אלמניה אאכן
קטגוריה:כדורגלני הוברלה אוז'הורוד
קטגוריה:גרמנים ממוצא גנאי
קטגוריה:כדורגלני נבחרת גרמניה
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:גרמנים שנולדו ב-1984
ריצ'רד כהן

**ריצ'רד (ירחמיאל) כהן** (באנגלית: **Richard I. Cohen**; נולד ב־2 בספטמבר 1946) הוא היסטוריון, פרופסור אמריטוס באוניברסיטה העברית בירושלים. עד פרישתו עמד בראש הקתדרה לחקר יהדות צרפת ויצירתה ע"ש פולט וקלוד קלמן באוניברסיטה העברית. עוסק בחקר היהודים במערב ובמרכז אירופה בעת המודרנית, במיוחד ביהודים בצרפת, בהיסטוריה אמנותית, בהיסטוריוגרפיה יהודית, ובשואה.

## ביוגרפיה
ריצ'רד כהן נולד ב־1946 במונטריאול שבקנדה. עשה תואר ראשון באוניברסיטת מקגיל, שם למד היסטוריה וסוציולוגיה עד שעלה לישראל בשנת 1967. את התואר השני סיים בשנת 1972, ודוקטורט סיים ב־1981, שניהם באוניברסיטה העברית.

כהן היה חבר בוועדה הבינלאומית לכתיבת "האנציקלופדיה של השואה" שפורסמה בשנת 1990 במהדורה אנגלית ובמהדורה עברית על ידי יד ושם. כיהן כמנהל פרויקט המחקר "דעת המקום" באוניברסיטה העברית.

עבודתו מ־1998, "Jewish Icons: Art and society in Modern Europe", היא תוצאה של שיתוף פעולה בן 15 שנה עם עמיתו באוניברסיטה העברית, עזרא מנדלסון, לעודד מחקר בתרבות החזותית ובחברה היהודית המודרנית.

## [[ספר יובל]]
*עזרא מנדלסון (עורך), **תמונת עבר – שי לירחמיאל (ריצ'י) כהן**, מרכז זלמן שזר, תשע"ז 2017

## מעבודותיו

* *The Return to the Land of Israel*. World Zionist Organization, Dor Hemschech. 1968. . (co-author: Judith Carp)
* *Burden of Conscience: French-Jewish leadership during the Holocaust*. Indiana University Press. 1987. .
* *Jewish Icons: Art and society in Modern Europe*. University of California Press. 1998. .
* *The Emergence of Jewish Artists in Nineteenth-Century Europe*. Merrill. 2001. . (co-author: Susan Tumarkin Goodman)
* *Diary of a Witness: 1940-1943*. Ivan R. Dee. 2007. . (editor)
* *The Jewish Contribution to Civilization: Reassessing an idea*. Littman Library of Jewish Civilization. 2008. . (co-author: Jeremy Cohen)


## קישורים חיצוניים
* רשימת פרסומיו
* על ריצ'רד י. כהן באתר דעת המקום
* על ריצ'רד כהן באתר האוניברסיטה העברית
* 

 

קטגוריה:חוקרי שואה ישראלים
קטגוריה:ישראלים ילידי קנדה
קטגוריה:בוגרי אוניברסיטת מקגיל
קטגוריה:סגל האוניברסיטה העברית בירושלים: היסטוריה של עם ישראל ויהדות זמננו
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1946
הנס דורפנר

**הנס דורפנר** (בגרמנית: **Hans Dorfner**, נולד ב-3 ביולי 1965 בניטנדורף שבגרמניה המערבית) הוא כדורגלן עבר גרמני ששיחק בבאיירן מינכן, בנירנברג ובנבחרת גרמניה המערבית בעמדת הקשר.

## קריירת מועדונים
דורפנר שיחק כנער בבאיירן מינכן, ועלה לקבוצה הבוגרת בשנת 1983. דורפנר שיחק בקבוצה עד שנת 1991, למעט שנתיים בהן הושאל לנירנברג, בין השנים 1984 ו-1986, בהן הוא סייע לקבוצה להעפיל אל הבונדסליגה לאחר שסיימה במקום הראשון בבונדסליגה השנייה. דורפנר המשיך עם הקבוצה עונה נוספת במסגרת הבונדסליגה. בשנת 1986 חזר דורפנר לבאיירן מינכן, וזכה עמה בגביע מקומי בשנת 1984, ובשלוש אליפויות בשנים 1987, 1989 ו-1990. 

בשנת 1991 נרכש דורפנר על ידי נירנברג, ושיחק במועדון שלוש עונות, בהן הבקיע ארבעה שערים ב-60 הופעות. דורפנר פרש בשנת 1994 בגיל 29 בלבד, עקב פציעות מרובות.

## קריירה בינלאומית
לדורפנר שבע הופעות במדי נבחרת גרמניה המערבית, והוא נכלל בסגל ליורו 1988.

## תארים
עם באיירן מינכן:
* אליפויות הבונדסליגה (3): 1986/87, 1988/89, 1989/90
* הגביע הגרמני (1): 1983/84

עם נירנברג:
* אליפות הבונדסליגה השנייה (1): 1984/85

## קישורים חיצוניים

קטגוריה:כדורגלני באיירן מינכן
קטגוריה:כדורגלני נירנברג
קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני נבחרת גרמניה המערבית
קטגוריה:כדורגלני יורו 1988
קטגוריה:גרמנים שנולדו ב-1965
ריצ'רד טרקלד קוקס

**ריצ'רד טרקלד קוקס** (באנגלית: **Richard Threlkeld Cox**; 5 באוגוסט 1898 – 2 במאי 1991) היה פרופסור לפיזיקה באוניברסיטת ג'ונס הופקינס. הוא ידוע בעיקר בגלל המשפט הקרוי על שמו משפט קוקס ועוסק בהסתברות.

## ביוגרפיה
ריצ'רד קוקס נולד בעיר פורטלנד שבמדינת אורגון. אביו, שהיה עורך דין, נפטר ואמו נישאה בשנית לפרופסור באוניברסיטת ג'ונס הופקינס. קוקס החל ללמוד באוניברסיטה זו פיזיקה בשנת 1915. הוא גויס לצבא במלחמת העולם הראשונה ונאלץ להפסיק את לימודיו. הוא סיים תואר ראשון בשנת 1920 ודוקטורט בשנת 1924. לימד באוניברסיטת ניו יורק מ-1924 עד 1943 ואז חזר ללמד באוניברסיטת ג'ונס הופקינס. הוא נישא בשנת 1926 לשלי שאקלפורד, אמנית שאיירה את ספרו.

## קישורים חיצוניים


* Richard T. Cox,Mathematics Genealogy Project


קטגוריה:אמריקאים ילידי אורגון
קטגוריה:פורטלנד: אישים
קטגוריה:פיזיקאים אמריקאים
קטגוריה:בעלי תואר דוקטור מאוניברסיטת ג'ונס הופקינס
קטגוריה:סגל אוניברסיטת ג'ונס הופקינס
קטגוריה:סגל אוניברסיטת ניו יורק
קטגוריה:אמריקאים שנולדו ב-1898
קטגוריה:אמריקאים שנפטרו ב-1991
קופייהורוד

**קופייהורוד** (באוקראינית: **Копайгород**; ברומנית: **Kopaihorod**; ביידיש: **קיפּאַרעד**) היא עיירה במחוז ויניצה שבאוקראינה, בה התקיימה עד השואה קהילה יהודית גדולה.

## תולדות היישוב
קופייהורוד נוסדה בשנת 1624, ובתקופה זו הוענקו לה זכויות עיר. בחלוקת פולין בסוף המאה ה-18 נכללה העיירה בתחום האימפריה הרוסית.

## יהודי קופייהורוד
יהודים התיישבו בעיירה מהמאה ה-17, ובשנת 1897 נמנו בה 1,720 יהודים, מתוך 2,950 תושבים. בשנים 1918 עד 1920, בעת מלחמת האזרחים ברוסיה, נערכו ביהודי העיירה מספר פוגרומים, ובתקופה הסובייטית הצטמצם מספר היהודים בה, ופעלו בה קולחוז יהודי ובית ספר יידי.

ב-20 ביולי 1941, במהלך מבצע ברברוסה, נכבשה העיירה בידי הגרמנים, ואלו שדדו מיד את רכוש יהודיה. עם סיפוח העיירה לחבל טרנסניסטריה הרומני ב-1 בספטמבר 1941, הביאו אלו ליישוב כ-6,000 יהודים שגורשו מבסרביה ומבוקובינה, ורובם שוכנו בבתי היהודים ביישוב בצפיפות רבה. כתוצאה מרעב וממגפות, מתו מאות מיהודי העיירה בחורף 1942-1941. בד בבד הועסקו יהודי העיירה בעבודות כפייה.

ב-5 ביולי 1942 גורשו רוב יהודי העיירה למחנה מוקף גדר תיל שהוקם ביער סמוך, בו מתו מאות מהם מרעב וממחלות. יהודי המחנה סבלו מיחס אכזרי שהנהיג מפקד המקום, הקצין הגרמני האנס מייטרט, ומעת לעת הוצאו להורג יהודים מהמחנה. בספטמבר 1942 הורשו לחזור לעיירה כ-2,500 יושבי המחנה ששרדו בו, ואלו רוכזו בגטו מוקף גדר תיל שהוקם בעיירה. יושב ראש היודנרט המקומי, פביוס אורנשטיין, התגייס לעזרת פליטים יהודים מאזור הכיבוש הגרמני שהגיעו לעיירה, ודאג להסתירם מעיני השלטונות, וכן הקים בגטו בית תמחוי. בסתר הצליחו יהודי הגטו גם לקיים תפילות בבתיהם. קופייהורוד שוחררה בידי הצבא האדום ב-22 במרץ 1944.

## לקריאה נוספת
* 

## קישורים חיצוניים

* 
* קופייהורוד באתר JeiwshGen

קטגוריה:גטאות באוקראינה
קטגוריה:מחוז ויניצה: עיירות יהודיות
קטגוריה:טרנסניסטריה
קופישוק

**קוּפּישוק** (מיידיש: **קופּישאָק**; בליטאית: , **קוּפּישקיס**; בפולנית: **Kupiszki**) היא עיר קטנה במחוז פוניבז' שבליטא, בירת מחוז המשנה קופישוק, השוכנת על גדות הנהרות לבואו (Lėvuo) וקופה (Kupa), בה התקיימה עד השואה קהילה יהודית גדולה.

## תולדות היישוב
אתרה של קופישוק היה מיושב מהמאה ה-3 לפנה"ס. קופישוק עצמה נזכרת בכתובים לראשונה במחצית השנייה של המאה ה-15, והיא נמצאה על הדרך הראשית בזמנו שבין וילנה וריגה.

## יהודי קופישוק
בשנת 1897 נמנו בעיר 2,661 יהודים. בין מלחמות העולם נמנו בעיר כ-1,500 יהודים, כמחצית מתושביה, והתקיימה בה פעילות של הסיעות החרדיות ושל המפלגות הציוניות, תוך קיום בית ספר עברי ובית ספר יידי. עם סיפוח ליטא לברית המועצות ביוני 1940 הולאמו עסקי היהודים בעיר.

ב-26 ביוני 1941, במהלך מבצע ברברוסה, נכבשה העיר בידי הגרמנים, ובד בבד, הגיעו אליה פליטים יהודים רבים מיישובי הסביבה. עד מהרה החלו הליטאים המקומיים בביצוע מעשי התעללות ורצח ביהודי העיר, תוך הוצאה להורג של 25 מהם.

באמצע יולי 1941 רוכזו יהודי העיר בגטו צפוף שהוקם בה, ובתחילת אוגוסט 1941 רצחו הליטאים קבוצה גדולה של יהודים מהגטו. יתר יושבי הגטו נרצחו בהמשך בשלוש קבוצות - שתיים בעיר עצמה, והשלישית ביער סמוך - ועד ספטמבר 1941 אותרו ונרצחו כל היהודים שהסתתרו בעיר.

מספר היהודים שנרצחו בעיר מוערך בכ-3,000 איש.

בין רבני העיר נמנה הרב אלכסנדר סנדר קפלן, מחבר "שלמי נדרים" על מסכת נדרים.

## קישורים חיצוניים

* 
* 
* 
* 
* 

קטגוריה:ליטא: ערים
קטגוריה:ליטא: עיירות יהודיות
קטגוריה:גטאות בליטא
קטגוריה:מחוז פוניבז'
מייק קולטר

**מייק רנדל קולטר** (באנגלית: **Mike Randal Colter**; נולד ב-26 באוגוסט 1976) הוא שחקן קולנוע אמריקאי. קולטר פרץ לתודעה בזכות תפקידו של המתאגרף, ביג ווילי ליטל, בסרטו של קלינט איסטווד "מיליון דולר בייבי".

## ביוגרפיה
קולטר נולד בקולומביה שבקרוליינה הדרומית, ארצות הברית וגדל בסנט מתיוס. הוא למד בתיכון קלהון קאונטי. קולטר למד במכללת בנדיקט למשך שנה, ולאחר מכן עבר לאוניברסיטת קרוליינה הדרומית, ושם קיבל תואר ראשון בתיאטרון בשנת 1999. הוא קיבל תואר שני (MFA) במשחק מבית הספר לאומנויות מייסון גרוס שבאוניברסיטת ראטגרס.

## קריירה
התפקיד הידוע ביותר של קולטר היה בסרט מיליון דולר בייבי, בו הוא גילם מתאגרף ששמו ביג ווילי ליטל. קולטר גם שיחק בתפקיד אורח בסדרות הטלוויזיה חוק וסדר: משפט וצדק, האישה הטובה, ER, הפרקרים ובעוד מספר סרטי טלוויזיה. כמו כן היה שחקן ראשי בסדרה מתחזה.

בשנת 2014, קולטר החל לשחק כסוכן ג'יימסון לוק בהיילו. קולטר היה שחקן ראשי בסדרת הטלוויזיה היילו: רדת החשכה. הוא שיחק גם בתפקיד אורח את לוק קייג' בסדרה ג'סיקה ג'ונס שיצאה ב-20 בנובמבר 2015. ב-2016 שיחק קולטר כדמות הראשית בסדרה לוק קייג', שהיא חלק מהיקום הקולנוע של מארוול ששודרה ברשת נטפליקס.

קולטר עתיד לשחק בסרט הקומדיה טיול בנות  שצפוי לצאת בשנת 2017 לצד רג'ינה הול, ג'יידה פינקט סמית' וקווין לטיפה.

## פילמוגרפיה

## קישורים חיצוניים

## הערות שוליים

קטגוריה:בוגרי אוניברסיטת קרוליינה הדרומית
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת ראטגרס
קטגוריה:אמריקאים שנולדו ב-1976
גרלה

**גרלה** (ברומנית: **Gherla**, בהונגרית: **Szamosújvár** במקורות היהודים: סאמוש אויוואר) היא עיר ברומניה מחוז קלוז' בטרנסילבניה. נקראה בעבר ארמנופליס (ארמנית: Հայաքաղաք), עקב שיעור הארמנים הגבוה שהתגורר בה. בעבר התקיימה בעיר קהילה יהודית.

## היסטוריה

העיר נזכרת לראשונה בשנת 1291. לאחר מכן נקראה "עיר הארמנים". כמו שאר האזור, העיר הייתה תחת השלטון האוסטרו הונגרי עד 1918, ותחת השלטון ההונגרי בזמן מלחמת העולם השנייה בשנים 1940–1944.

העיר המודרנית נבנתה במאה ה-18 על ידי הארמנים. הארמנים הגיעו לעיר בסביבות שנת 1650 מאזורי מולדובה וקרים. בעיר נמצא עד היום המרכז של הכנסייה הארמנית-רומנית הכפופה לאפיפיור.

בעיר קיים מבצר של ממלכת הבסבורג ומשנת 1785 הוא משמש כבית כלא. בתקופת הקומוניזם ברומניה הוא שימש לכלא לאלפים ממתנגדי המשטר, ורבים נעלמו בין כתליו. המקום משמש גם כיום כבית כלא שמור, וקיים בו גם מוזיאון.

## הקהילה היהודית
ממוזער|שמאל|בית הכנסת בגרלה

תחילת הקהילה היהודית בשנות ה-30 של המאה ה-19. באותו זמן היהודים הורשו להתגורר רק בפרבר קנדיה (Candia) סמוך למבצר ששימש כבית כלא. היהודים התפרנסו ברובם ממתן שירותים לבית הכלא, כמו ספקי מזון ורכוש. בשנות ה-50 ש/ל המאה ה-19 הוסרו ההגבלות וקמה הקהילה המאורגנת. בסוף המאה ה-19 החלה בנייה של בית כנסת גדול, שהושלמה בשנת 1903. עם הקרע ביהדות הונגריה הצטרפה קהילת גרלה לזרם האורתודוקסי.

רב העיר הראשון היה הרב יצחק יוסף כהן, שכיהן למעלה מ-40 שנה עד פטירתו ב-1920. אחריו מילא את מקומו חתנו הרב אברהם שלמה אליאש עד פטירתו בשנת 1930. בנו הרב יעקב שמואל אליאש מילא את מקומו עד שנספה בשואה. בשנות מלחמת העולם הראשונה הגיע לעיר אדמו"ר חסידי – הרב ברוך רובין מחסידות גלגוב שפתח בית מדרש חסידי בעיר, שקהילתה הייתה רחוקה מחסידות.

מילידי העיר היהודים: הפוליטיקאי ההונגרי הלאומי - איגנץ הלפי, והביבליוגרף יצחק יוסף כהן, נכדו של רב העיר הראשון שעל שמו נקרא.

עם החזרת השלטון ההונגרי לטרנסילבניה, הורע מצב היהודים. עשרות מהגברים נשלחו לעבודות כפייה לאוקראינה, שם נספו. עם הכיבוש הגרמני ב-1944, שוכנו יהודי העיר בגטו ששכן בבית החרושת ללבנים. שם שהו בתנאים קשים כשבועיים ואז גורשו לגטו קלוז'. לאחר כשבוע נשלחו יהודי גרלה משם לאושוויץ שם נספו רובם.

יהודים חזרו לעיר לאחר תום המלחמה, וחלקם תפסו משרות בחיי החברה והכלכלה. רובם עזבו בהמשך את העיר ועלו לישראל.

## לקריאה נוספת
* סאמוש-אויואר (גערלא), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 283–285. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* ספר זיכרון בספרית יזכור בניו יורק
* גיטו גרלה באנציקלופדיה של הגטאות באתר יד ושם
* 

קטגוריה:רומניה: ערים
קטגוריה:קהילות יהודיות ברומניה
קטגוריה:גטאות בשואה
קטגוריה:קהילות יהודיות שהושמדו בשואה
קרל-היינץ שנלינגר

**קרל-היינץ שנלינגר** (בגרמנית: **Karl-Heinz Schnellinger**,) היה כדורגלן גרמני ששיחק בעיקר בפ.צ. קלן, במילאן ובנבחרת גרמניה המערבית בעמדות המגן השמאלי והבלם.

## קריירת מועדונים
### פ.צ. קלן
שנלינגר שנולד בדירן שבגרמניה, החל לשחק כדורגל בקבוצות הילדים והנוער בעירו דירן, ובשנת 1958 חתם בפ.צ. קלן, כאשר היה בן 19. בעונת 1962 סייע שנלינגר לפ.צ. קלן לזכות באליפות גרמניה, ונבחר ככדורגלן השנה בגרמניה. בשנת 1963 עזב את פ.צ. קלן לאחר שכבש שמונה שערים ב-84 הופעות בליגה, ועבר לשחק בסרייה א'.

### מנטובה ורומא
בשנת 1963 החל שנלינגר לשחק במנטובה מהליגה האיטלקית, שם שיחק עונה אחת וכבש שני שערים ב-33 הופעות, ובמשחק הבכורה השיג עם קבוצתו ניצחון מפתיע בתוצאה 4-1 על מילאן. בתום עונה זו עבר לרומא, גם שם שיחק עונה אחת, אותה סיים עם זכייה בגביע האיטלקי, וכבש שער אחד ב-29 הופעות.

### מילאן
בשנת 1965 חתם שנלינגר במילאן, במדיה שיחק תשע עונות, זכה בתארים רבים, והפך לאחד הכדורגלנים הגרמניים המצליחים ביותר מחוץ לגרמניה באותה תקופה. בזירה המקומית זכה שנלינגר עם מילאן באליפות אחת, שלושה גביעים מקומיים. בזירה הבינלאומית זכה שנלינגר עם מילאן בגביע אירופה לאלופות בעונת 1969, לאחר ניצחון 4-1 על אייאקס אמסטרדם במשחק הגמר, בו פתח. באותה עונה זכה שנלינגר גם בטורניר הגביע הביניבשתי, לאחר ניצחון במפגש כפול על אסטודיאנטס לה פלאטה מארגנטינה. בנוסף, זכה שנלינגר פעמיים עם מילאן בגביע אירופה למחזיקות גביע. הפעם הראשונה בשנת 1968, לאחר ניצחון 2-0 במשחק הגמר מול המבורג, והפעם השנייה בשנת 1973, לאחר ניצחון 1-0 במשחק הגמר מול לידס יונייטד. סך הכל צבר שנלינגר 222 הופעות בליגה במדי מילאן, ועזב את המועדון בשנת 1974.

### טניס בורוסיה ברלין
בעונת 1974/75 חזר שנלינגר לגרמניה, וחתם בטניס בורוסיה ברלין, שם שיחק עונה אחת, ופרש ממשחק פעיל לאחר 19 הופעות במועדון.

## קריירה בינלאומית
שנלינגר הוא מהשחקנים הבודדים בהיסטוריה של הכדורגל הגרמני ששיחקו בארבעה מונדיאלים. המונדיאל הראשון בו השתתף עם נבחרת גרמניה המערבית היה מונדיאל 1958, בו היה בן 19 ושיחק בעיקר כמחליף. למונדיאל 1962 הגיע שנלינגר כשחקן מוכח לאחר זכייה באליפות עם פ.צ. קלן, אך נבחרתו הודחה ברבע הגמר. שנלינגר שיחק גם במונדיאל 1966, בו הפסידה נבחרתו 4-2 במשחק הגמר לנבחרת אנגליה. הטורניר הגדול האחרון בו השתתף היה מונדיאל 1970, בו כבש את שערו היחיד במדי הנבחרת בתוספת הזמן בחצי הגמר מול נבחרת איטליה, שהשווה את התוצאה ל-1-1, במשחק שכונה בדיעבד משחק המאה, לאחר שאיטליה ניצחה 4-3 בהארכה והעפילה למשחק הגמר. בשנת 1971 ערך שנלינגר את הופעתו האחרונה בנבחרת, וסיים קריירה של 13 שנים בנבחרת עם 47 הופעות.

## תארים
**תארים קבוצתיים:**

עם פ.צ. קלן:
* אליפות גרמניה: 1962

עם רומא:
* הגביע האיטלקי: 1964

עם מילאן:
* אליפות איטליה: 1968
* הגביע האיטלקי: 1967, 1972, 1973
* גביע אירופה לאלופות: 1969
* הגביע הביניבשתי: 1969
* גביע אירופה למחזיקות גביע: 1968, 1973

**תארים אישיים:**
* כדורגלן השנה בגרמניה: 1962
* נבחרת המונדיאל: 1962

## קישורים חיצוניים

* קרל-היינץ שנלינגר בהיכל התהילה של מילאן

קטגוריה:מגני כדורגל גרמנים
קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני פ.צ. קלן
קטגוריה:כדורגלני רומא
קטגוריה:כדורגלני מילאן
קטגוריה:כדורגלני נבחרת גרמניה המערבית
קטגוריה:כדורגלני מונדיאל 1958
קטגוריה:כדורגלני מונדיאל 1962
קטגוריה:כדורגלני מונדיאל 1966
קטגוריה:כדורגלני מונדיאל 1970
קטגוריה:גרמנים שנולדו ב-1939
קטגוריה:גרמנים שנפטרו ב-2024
טרי ברנסטאד

**טרי אדוארד ברנסטאד** (באנגלית: **Terry Edward Branstad**; נולד ב-17 בנובמבר 1946) הוא פוליטיקאי אמריקאי ממוצא יהודי, חבר המפלגה הרפובליקנית שכיהן כשגריר ארצות הברית בסין. קודם לכן כיהן כמושל איווה בשנים 2011–2017 ובשנים 1983–1999.

## קורות חיים
ברנסטאד נולד בעיירה לילנד שבצפון מדינת איווה, בנם של אדוארד ארנולד ברנסטאד וריטה לבית גרלנד. אמו הייתה יהודייה בעוד שאביו היה ממוצא נורווגי לותרני. ברנסטאד עצמו גדל כנוצרי לותרני. הוא סיים תואר ראשון באוניברסיטת איווה ותואר ראשון (JD) במשפטים באוניברסיטת דרייק בדה מוין, ולאחר מכן שירת בצבא ארצות הברית בשנים 1969–1971 כשוטר צבאי.

ב-1973 נבחר לשרת בבית הנבחרים המדינתי של איווה, וכיהן בתפקיד עד שנבחר לסגן מושל המדינה ב-1978. בתום 4 שנות כהונה כסגן המושל, נבחר למושל ב-1982. משם המשיך ונבחר לשלוש כהונות רצופות עד 1999. ברנסטאד לא התמודד לכהונה חמישית רצופה, ופרש זמנית מן החיים הפוליטיים.

תחילה עבד במספר פירמות בשוק הפרטי ובשנים 2003–2009 כיהן כנשיא אוניברסיטת דה מוין.

ב-2010 התמודד שוב למשרת המושל בהצלחה, לאחר שזכה להתנגדות מצד אגף "תנועת מסיבת התה" במפלגתו במהלך הפריימריז, ולבסוף גבר על המושל הדמוקרטי המכהן, צ'ט קולבר, ברוב של 52.9% וחזר לשרת בכהונה חמישית. ב-2014 נבחר לכהונה שישית, והפך בדצמבר 2015 למושל שכיהן בשנים הרבות ביותר בהיסטוריה האמריקאית (כאשר עקף את שיאו של ג'ורג' קלינטון מניו יורק, שכיהן במשך 21 שנים).

הוא נבחר על ידי נשיא ארצות הברית דונלד טראמפ לכהן כשגריר ארצות הברית בסין וב-22 במאי 2017 אושר על ידי הסנאט ברוב של 13–82. ב-4 באוקטובר 2020 סיים את כהונתו בבייג'ינג.

ברנסטאד נשוי לכריסטין, ולזוג שלושה ילדים ונכדים.

## קישורים חיצוניים

* טרי ברנסטאד, באתר מושל איווה

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בוגרי אוניברסיטת דרייק
קטגוריה:מושלי איווה
קטגוריה:אמריקאים ילידי איווה
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים ממוצא יהודי
קטגוריה:אמריקאים ממוצא נורווגי
קטגוריה:יהודים נשיאי אוניברסיטאות בארצות הברית
קטגוריה:יהודים מושלי מדינות ארצות הברית
קטגוריה:יהודים חברי בתי המחוקקים של מדינות ארצות הברית
קטגוריה:אמריקאים חברי הבונים החופשיים
קטגוריה:יהודים חברי הבונים החופשיים
קטגוריה:שגרירי ארצות הברית בסין
קטגוריה:בוגרי אוניברסיטת איווה
קטגוריה:יושבי ראש אגודת המושלים הלאומית
קטגוריה:אמריקאים שנולדו ב-1946